Уруков Виталий Иванович
Уруков Виталий Иванович — Совет Союзĕн Паттăрĕ, 1919 çулхи çурлан 1-мĕшĕнче Шăмăршă районĕнчи Палтиел ялĕнче (хăшпĕр хыпарсем тăрăх — Чĕмпĕр хулинче) çуралнă.

Кун-çулĕ
В.И.Уруковăн амăшĕ — Ольга Васильевна Урукова (малтанхи упăшкин хушамачĕпе — Вериалова, çуралнă чухнехи хушамат — Васильева).
Биологилле ашшĕ — Иван Осипович Вериалов, 1920-мĕш çулта вилнĕ. Усрава илнĕ ашшĕ —  Александр Васильевич Уруков, Патăрьел районĕнчи Çĕнĕ Ахпÿртрен тухнă çын. О.В.Урукова тата И.О.Вериалов Шăмăршă районĕнчи Палтиел çыннисем пулнă. Асăннă "Вериалов" йăхĕнчи паянхи çынсен хушамачĕсем, тĕрлĕ сăлтавсене пула,  кăшт урăхларах та пулма пултараççĕ.

В.И.Уруков 1937-мĕш çулта Мускаври метеорологи институтне вĕренме кĕнĕ, анчах вĕренсе пĕтереймен. 1939 çулта Хĕрлĕ Çара кайнă. Симферопольти çар пехота училищипе "Выстрел" курсĕсене вĕренсе пĕтернĕ.

Вăрçăна 1941 çулăн раштавĕнче хутшăннă. Майор, 11 гварди танк корпусĕн 40 гварди танк бригадин автоматчиксен батальонĕн командирĕ.

Хăйĕн паттăрлăхне 1945 çулхи кăрлачăн 23-мĕшĕнче Белехово патĕнчи çапăçусенче кăтартнă. Унта вăл хăйĕн ротипе бригадăна тапăнса пыма чарнă нимĕçсене тӳнтернĕ.

Кăрлачăн 24-мĕшĕнче тăшман миномётпа тата пулёметпа персе тăнине пăхмасăр хăйĕн батальонĕпе Варта юханшывĕ урлă каçса плацдарм ярса илнĕ, нимĕçсене хирĕç контратака йĕркеленĕ. Кĕпер тума май парса ытти çар пайĕсене Варта урлă каçма май тунă.

Кăрлачăн 28-мĕшĕнче Германи чиккинче хӳтĕлев йĕрне иртнĕ чухне паттăрлăхне кăтартнă. Танкпа десант ротине ертсе пырса вăрманпа кӳлĕсем хушшине тăшмансенчен тасатнă, траншейăсенчен хăваласа кăларнă. Рота умĕнче пырса фашистсене пистолетпа пенĕ чухне йывăр аманннă. Сурансемпе госпитальре сывалма янă.
Польшăн Познань воеводствин Ивно паççулкинче пытарнă.
Пысăк çар ăсталăхĕпе паттăрлăхшăн СССР Аслă Канашĕн Президиумĕ ăна 1945 çулхи ака уйăхĕн 31-мĕшĕнче Совет Союзĕн Паттăрĕ ятне (вилнĕ хыççăн) тивĕçтернĕ.

Шупашкарта, Шăмăршăра унăн ятне урамсене панă.

1967 çулта Шăмăршăра Уруковăн палăкне лартнă.

Чыславсем 
 Ленин орденĕ.
 Хĕрлĕ Ялав орденĕ.
 Александр Невский орденĕ.
 Хĕрлĕ Çăлтăр орденĕ.

Фотографисем

Вуламалли

Асăрхавсем

Каçăсем

Ульяновск облаçĕнчи Совет Союзĕн Паттăрĕсем

Чăваш Енĕн паллă çыннисем
Пайăр çынсем, алфавитпа
Ленин орденĕн кавалерĕсем
Хĕрлĕ Ялав орденĕн кавалерĕсем
Александр Невский орденĕн кавалерĕсем
Хĕрлĕ Çăлтăр орденĕн кавалерĕсем
1919 çулта çуралнисем
Çурлан 1-мĕшĕнче çуралнисем
1945 çулта вилнисем
Чăваш паттăрĕсем
Совет Союзĕн Паттăрĕсем
Чăваш Енри Совет Союзĕн Паттăрĕсем
Чăваш Енĕн паллă çар çыннисем
Чĕмпĕрте çуралнисем